– Jeg kunne ikke la Olaf Tufte få et bedre OL enn meg. Han er jo en gammel mann, ler Berge etter å ha vunnet OL-bronse 1-1 i poeng.

I en uhyre spennende kamp fikk Bayramov det første poenget, men Berge kjempet seg til et sterkt poeng. Det endte med ett poeng hver til begge 1-1, og ettersom Berge fikk det siste poenget gikk han sierende av banen.

– Hva tenkte du da du lå under 0-1?

– Det har skjedd mange ganger før. Det var jeg ikke så bekymret for så lenge jeg holder kroppen i gang og så lenge vi kommer ut i fjerde-femte minuttet. Da begynner de å bli slitne.

Rørt bronsevinner (bilder med tillatelse fra TV2) Du trenger javascript for å se video.

Støtteapparatet stormet banen

– Hvor mye betyr dette for deg?

– Jeg brøt for familien min, og moren min, i dag. Dette er ikke bare min medalje. Det er en medalje for flere, og det er som gull for meg, sier Berge.

KLEM: Stig-Andre Berge fikk en klem av sin forlovede Rosell Utne etter at hab tok en historisk bronsemedalje i bryting etter å ha vunnet over Rovsjan Bajramov fra Aserbajdsjan i Rio de Janiero søndag kveld. Foto: Junge, Heiko / NTB scanpix

Beges mor gikk bort i februar, og han har tidligere sagt at han skulle bryte for henne i OL.

– Hva vil du til din mor etter dette?

– Mamma, vi klarte målet vårt.

Det norske støtteapparatet stormet banen og råsterke Berge gråt av glede.

– Han er på sitt beste. Teamet har gjort alt perfekt. Årsplanen har vært bra og de har tatt gode valg gjennom hele sesongen. All ære til trenerteamet, og lagkameratene. De som ikke kom til OL har trent med han hver dag, sier NRKs bryteekspert og sportssjef i bryteforbundet, Anders Hestdalen.

– Det er så deilig. Vi har jobbet sammen i fire år. Dette har vært vårt store mål. Det er fantastisk, sier trener Jimmy Lindberg.

STORMET BANEN: Trenerteamet stormet banen etter OL-bronsen. Foto: Junge, Heiko / NTB scanpix

Skuffa etter kvartfinale-tap

33-åringen hadde håp om å gå hele veien, men tapte mot japaneren Shinobu Ota.

– Jeg er i kanonform. Nei, faen, sa Stig André Berge til NRK etter 0-4-tapet mot japaneren

Medaljehåpet Berge var tydelig preget da han møtte media etter nederlaget. Han hadde kloremerker på brystet, blåveis på høyre øye og en blodig sprekk i leppa.

– F*** i dag var eg i bra form. Beklager, sa Berge.

Stig André Berge vant 2–0 i den første OL-runden i kamp mot sørkoreanske Jungbaik Lee. I åttedelsfinalen mot hviterussiske Soslan Daurov vant han 3-0.